stanford-oval/wikipedia huggingface dataset:
คดีข่มขืนกระทำชำเราในมาซ็อง
การจับกุมซ้ำและการสารภาพ

ดอมีนิกถูกจับกุมอีกครั้งในวันที่ 2 พฤศจิกายน พ.ศ. 2563 และถูกตั้งข้อหาข่มขืนกระทำชำเราในลักษณะที่เป็นเหตุฉกรรจ์ การวางยา และความผิดทางเพศอื่น ๆ นอกจากนี้ยังถูกตั้งข้อกล่าวหาว่าละเมิดความเป็นส่วนตัวของภรรยา ลูกสาว และลูกสะใภ้สองคนด้วยการแอบถ่ายและเผยแพร่ภาพถ่ายส่วนตัวของพวกเธอ เขารับสารภาพความผิดทันที
ตำรวจเรียกฌีแซลไปสอบปากคำแยกต่างหากในวันเดียวกัน เมื่อถูกถามเกี่ยวกับชีวิตทางเพศ ฌีแซลบอกว่าเธอไม่เคยมีส่วนร่วมในกิจกรรมแลกเปลี่ยนภรรยาหรือเพศสัมพันธ์สามคน จากนั้นตำรวจให้ฌีแซลดูภาพถ่ายภาพหนึ่ง แต่เธอนึกไม่ออกว่าหญิงที่หมดสติหรือชายที่กำลังกระทำชำเราหญิงคนนั้นเป็นใคร จนกระทั่งได้เห็นภาพถ่ายเพิ่มเติม เธอจึงจำตัวเองได้ ต่อมาฌีแซลให้การว่าเธอบอกให้ตำรวจหยุดแสดงภาพถ่ายเหล่านั้น เพราะ "ฉันทนดูไม่ได้ ฉันนอนแน่นิ่งอยู่บนเตียงแล้วมีผู้ชายกำลังข่มขืนฉัน โลกของฉันพังทลาย"
ดอมีนิกให้การกับพนักงานสอบสวนว่าการล่วงละเมิดเริ่มขึ้นหลังจากที่ฌีแซลได้รับการสั่งจ่ายยาลอราซีแพม (เทเมสตา) ซึ่งเป็นยาคลายความวิตกกังวลที่ทำให้มีอาการง่วงซึม เขาฉวยโอกาสนี้โดยการแอบใส่เทเมสตาลงในอาหารและเครื่องดื่มของภรรยา ทำให้เธอหมดสติไป ดอมีนิกได้ยาเทเมสตาเพิ่มเติมจากแพทย์ของเขาเอง โดยได้รับการสั่งจ่ายยาดังกล่าวถึง 450 เม็ดในปีเดียว
ระหว่างที่ฌีแซลหมดสติ ดอมีนิกได้กระทำชำเราเธอต่าง ๆ นานา เช่น การร่วมเพศทางทวารหนักซึ่งฌีแซลไม่เคยต้องการมีส่วนร่วม เขาบันทึกวิดีโอการล่วงละเมิดซึ่งบางครั้งเกิดขึ้นหลังจากที่เขากินยาไวอากร้า และแบ่งปันวิดีโอเหล่านั้นทางออนไลน์ จากนั้นดอมีนิกชักชวนชายจากห้องสนทนาออนไลน์ให้มาดูเขาล่วงละเมิดภรรยา และบางครั้งก็ให้พวกเขาล่วงละเมิดเธอด้วยตัวเอง ไม่มีการแลกเปลี่ยนเงินกัน ชายเหล่านั้นได้รับคำสั่งอย่างเคร่งครัดว่าห้ามมีกลิ่นน้ำหอมหรือกลิ่นบุหรี่ เพื่อไม่ให้ฌีแซลล่วงรู้ว่าพวกเขาเคยอยู่ที่นั่น พวกเขาไม่จำเป็นต้องใช้ถุงยางอนามัย และหลังจากที่การล่วงละเมิดถูกเปิดเผย ฌีแซลตรวจพบว่าตัวเองติดเชื้อทางเพศสัมพันธ์ 4 ชนิด ผู้ข่มขืนกระทำชำเราคนหนึ่งมีเชื้อเอชไอวีขณะกระทำชำเราฌีแซล เขาอยู่ระหว่างการรักษาและมีปริมาณไวรัสที่ตรวจไม่พบ จึงไม่ได้แพร่เชื้อไวรัสนั้นมายังฌีแซล
การล่วงละเมิดเหล่านั้นส่งผลกระทบอย่างมากต่อสุขภาพของฌีแซล เธอน้ำหนักลด ผมเริ่มร่วง สูญเสียความทรงจำ และบางครั้งพูดจาสับสน ถึงขนาดที่เธอกังวลว่าตัวเองอาจจะเป็นโรคอัลไซเมอร์หรือมีเนื้องอกในสมอง เธอไปพบแพทย์หลายคนแต่ดอมีนิกไปด้วยเสมอ เขาโทษว่าอาการของเธอเกิดจากความเหนื่อยล้าที่ต้องดูแลหลาน ๆ ไม่มีแพทย์คนใดสงสัยว่าเธอถูกวางยา นักจิตวิทยาคนหนึ่งกล่าวว่าดอมีนิกปฏิเสธที่จะยอมรับความเสียหายที่เขาได้ก่อ แต่กลับบ่นว่าการพิจารณาคดี "ทำลายชีวิตของเขา" และหากเขาไม่ถูกจับกุม เขา "ก็คงจะยังมีความสุข และเธอเองก็เช่นกัน ทุกอย่างคงจะดำเนินไปเหมือนเดิม"
ใน พ.ศ. 2565 การอลีน ดารีย็อง ลูกสาวของฌีแซลกับดอมีนิก ได้ตีพิมพ์หนังสือเกี่ยวกับคดีนี้ในชื่อ เอเฌแซเซเดอตาเปลปาปา (Et j'ai cessé de t'appeler Papa; แปลว่า แล้วฉันก็เลิกเรียกคุณว่าพ่อ) เธอยังได้ก่อตั้งองค์การไม่แสวงผลกำไรชื่อม็องดอร์ปา (M'endors Pas; แปลว่า อย่ามอมยาฉัน) เพื่อสร้างความตระหนักรู้เกี่ยวกับการประทุษร้ายทางเพศใช้ยาช่วย
ฌีแซล เปลีโก
กลอง

กลอง ทำด้วยหนังวัวขึงด้วยเชือก
กลอง เป็นเครื่องดนตรีประเภทตีกระทบ ประกอบด้วยหน้ากลองและหุ่นกลอง หน้ากลองมักทำด้วยแผ่นหนังวัวขึงยึดติดกับโครงให้ตึงด้วยหมุดหรือเชือก ทำให้เกิดเสียงโดยการตีด้วยไม้ หรืออวัยวะของผู้เล่น กลองจัดเป็นเครื่องดนตรีที่เก่าแก่ที่สุดในโลก
กลอง มีทั้งกลองที่ทำจากหนังสัตว์ และ กลองที่ทำจากพลาสติก ซึ่งจะให้เสียงที่แตกต่างกันไป และการใช้อุปกรณ์ช่วย กลองที่ทำจากพลาสติกจะต้องใช้ไม้ช่วยตีเพราจะช่วยให้เกิดเสียงที่ดังขึ้น เช่น กลองสแนร์ และ กลองชุด เป็นต้น ส่วนกลองที่ทำจากหนังสัตว์ไม่จำเป็นที่จะต้องใช้ไม้ เนื่องจาก เราสามารถใช้แค่มือตีก็จะทำให้เกิดเสียงดังพอตัวอยู่แล้ว เช่น กลองยาว กลองรำมะนา ตะโพน เป็นต้น แต่ก็มีกลองหนัง ที่จำเป็นต้องใช้ไม้ก็มี เช่น กลองสะบัดชัยและ กลองทัด เนื่องจากเป็นกลองขนาดใหญ่จึงไม่สามารถใช้มือตีอย่างเดียวได้
ทั้งนี้ กลองไม่ได้มีเพื่อใช้ในด้านดนตรีนาฏศิลป์เท่านั้น แต่ยังใช้ในด้านอื่น ๆ อีกด้วย เช่น การตีกลองเพื่อร้องทุกข์ต่อศาล การตีกลองเพื่อเปิดสงครามในสมัยก่อน และ การตีกลองเพื่อเป็นสัญญาณเพื่อให้พระสงฆ์ฉันเพลได้
กลองในประเทศไทย

กลองแขก
กลองมลายู
ตะโพน
ตะโพนมอญ
เปิงมาง
กลองทัด
กลองยาว
กลองสองหน้า
โทน
รำมะนา
กลองสะบัดชัย
กลองชาตรี
กลองตะโพน
กลองมังคละ
กลองมโหระทึก
กลองโนรา
กลองตึ่งโนง
ตะหลดปด
กลองเต่งถิ้ง
กลองกันตรึม
กลองสากล

กลองชุด
กลองทิมปานี
กลองสแนร์
กลองเทเนอร์
กลองใหญ่
กลองบอกโก
กลองทอม
ความหลากหลายทางชีวภาพ

ความหลากหลายทางชีวภาพ (อังกฤษ: biodiversity) หมายถึง การมีสิ่งมีชีวิตนานาชนิดพันธุ์ในระบบนิเวศอันเป็นแหล่งที่อยู่อาศัย ซึ่งมีมากมายและแตกต่างกันทั่วโลก หรือง่าย ๆ คือ การที่มีชนิดพันธุ์ (species) สายพันธุ์ (genetics) และระบบนิเวศ (ecosystem) ที่แตกต่างหลากหลายบนโลก
ความหลากหลายทางชีวภาพสามารถพิจารณาได้จากความหลากหลายระหว่างสายพันธุ์ ระหว่างชนิดพันธุ์ และระหว่างระบบนิเวศ
ความหลากหลายทางชีวภาพระหว่างสายพันธุ์ที่เห็นได้ชัดเจนที่สุด คือ ความแตกต่างระหว่างพันธุ์พืชและสัตว์ต่าง ๆ ที่ใช้ในการเกษตร ความแตกต่างหลากหลายระหว่างสายพันธุ์ ทำให้สามารถเลือกบริโภคข้าวเจ้าหรือข้าวเหนียว ตามที่ต้องการได้ หากไม่มีความหลากหลายของสายพันธุ์ต่างๆ แล้ว อาจจะต้องรับประทานส้มตำปูเค็มกับข้าวจ้าวก็เป็นได้ ความแตกต่างที่มีอยู่ในสายพันธุ์ต่าง ๆ ยังช่วยให้เกษตรกรสามารถเลือกสายพันธุ์ปศุสัตว์ เพื่อให้เหมาะสมตามความต้องการของตลาดได้ เช่น ไก่พันธุ์เนื้อ ไก่พันธุ์ไข่ดก วัวพันธุ์นม วัวพันธุ์เนื้อ เป็นต้น
ความหลากหลายระหว่างชนิดพันธุ์ สามารถพบเห็นได้โดยทั่วไปถึงความแตกต่างระหว่างพืชกับสัตว์แต่ละชนิด ไม่ว่าจะเป็นสัตว์ที่อยู่ใกล้ตัว เช่น สุนัข แมว จิ้งจก ตุ๊กแก กา นกพิราบ และนกกระจอก เป็นต้น หรือสิ่งมีชีวิตที่อยู่ในป่าเขาลำเนาไพร เช่น เสือ ช้าง กวาง กระจง เก้ง ลิง ชะนี หมี และวัวแดง เป็นต้น พื้นที่ธรรมชาติเป็นแหล่งที่อยู่อาศัยของสิ่งมีชีวิตที่แตกต่างหลากหลาย แต่ว่ามนุษย์ได้นำเอาสิ่งมีชีวิตมาใช้ประโยชน์ทางการเกษตร และอุตสาหกรรม น้อยกว่าร้อยละ 5 ของสิ่งมีชีวิตทั้งหมด ในความเป็นจริงพบว่ามนุษย์ได้ใช้พืชเป็นอาหารเพียง 3,000 ชนิด จากพืชมีท่อลำเลียง (vascular plant) ที่มีอยู่ทั้งหมดในโลกถึง 320,000 ชนิด ทั้ง ๆ ที่ประมาณร้อยละ 25 ของพืชที่มีท่อลำเลียงนี้สามารถนำมาบริโภคได้ สำหรับชนิดพันธุ์สัตว์นั้น มนุษย์ได้นำเอาสัตว์เลี้ยงมาเพื่อใช้ประโยชน์เพียง 30 ชนิด จากสัตว์มีกระดูกสันหลังทั้งหมดที่มีในโลกประมาณ 50,000 ชนิด (โครงการสิ่งแวดล้อมแห่งสหประชาชาติ ค.ศ. 1995)
ความหลากหลายระหว่างระบบนิเวศเป็นความหลากหลายทางชีวภาพซึ่งซับซ้อน สามารถเห็นได้จากความแตกต่างระหว่างระบบนิเวศประเภทต่าง ๆ เช่น ป่าดงดิบ ทุ่งหญ้า ป่าชายเลน ทะเลสาบ บึง หนอง ชายหาด แนวปะการัง ตลอดจนระบบนิเวศที่มนุษย์สร้างขึ้น เช่น ทุ่งนา อ่างเก็บน้ำ หรือแม้กระทั่งชุมชนเมืองของเราเอง ในระบบนิเวศเหล่านี้ สิ่งมีชีวิตก็ต่างชนิดกัน และมีสภาพการอยู่อาศัยแตกต่างกัน
ความแตกต่างหลากหลายระหว่างระบบนิเวศ ทำให้โลกมีถิ่นที่อยู่อาศัยเหมาะสมสำหรับสิ่งมีชีวิตชนิดต่าง ๆ ระบบนิเวศแต่ละประเภทให้ประโยชน์แก่การดำรงชีวิตของมนุษย์แตกต่างกัน หรืออีกนัยหนึ่งให้ "บริการทางสิ่งแวดล้อม" (environmental service) ต่างกันด้วย อาทิ ป่าไม้ทำหน้าที่ดูดซับน้ำ ไม่ให้เกิดน้ำท่วมและการพังทลายของดิน ส่วนป่าชายเลนทำหน้าที่เก็บตะกอนไม่ให้ไปทบถมจนบริเวณปากอ่าวตื้นเขิน ตลอดจนป้องกันการกัดเซาะบริเวณชายฝั่งจากกระแสลมและคลื่นด้วย เป็นต้น
อนุสัญญาว่าด้วยความหลากหลายทางชีวภาพ

จากการประชุมสหประชาชาติว่าด้วยสิ่งแวดล้อมและการพัฒนา (United Nations Conference on Environment and Development) หรือการประชุมสุดยอดด้านสิ่งแวดล้อม (Earth Summit) ณ นครรีโอเดจาเนโร ประเทศบราซิล เมื่อวันที่ 5–14 มิถุนายน พ.ศ. 2535 ประเทศทั่วโลกได้ให้การรับรองอนุสัญญาว่าด้วยความหลากหลายทางชีวภาพ โดยมีทั้งสิ้น 157 ประเทศร่วมลงนาม
อนุสัญญาฯ ได้มีผลบังคับใช้เมื่อวันที่ 29 ธันวาคม พ.ศ. 2536 ปัจจุบันมีภาคี 191 ประเทศ ในส่วนของประเทศไทย ได้ลงนามในอนุสัญญาเมื่อวันที่ 12 มิถุนายน พ.ศ. 2535 และให้สัตยาบันเข้าเป็นภาคีเมื่อวันที่ 31 ตุลาคม พ.ศ. 2546 มีผลบังคับใช้เมื่อวันที่ 29 มกราคม พ.ศ. 2547
อนุสัญญาฯ เป็นความตกลงด้านสิ่งแวดล้อมระหว่างประเทศ ที่มีเจตนารมณ์ให้รัฐบาลทุกประเทศเคร่งครัดต่อการรักษาวินัยสิ่งแวดล้อม อนุสัญญาฯ ฉบับนี้เป็นอนุสัญญานานาชาติฉบับแรกที่ครอบคลุมการอนุรักษ์ ทั้งพันธุกรรม ชนิดพันธุ์ และระบบนิเวศ โดยมีวัตถุประสงค์ 3 ประการ คือ
เพื่ออนุรักษ์ความหลากหลายทางชีวภาพ
เพื่อใช้ประโยชน์ความหลากหลายทางชีวภาพอย่างยั่งยืน
เพื่อแบ่งปันผลประโยชน์ที่ได้จากการใช้ทรัพยากรพันธุกรรมอย่างเท่าเทียมและยุติธรรม
แอนทิโลป

บทความนี้เกี่ยวกับสัตว์ สำหรับความหมายอื่น ดูที่ แอนทิโลป (แก้ความกำกวม)
ภาพวาดของส่วนหัวและเขาของแอนทิโลปหลายชนิด
แอนทิโลปสายพันธู์แบล็กบัก
แอนทิโลป (อังกฤษ: antelope, /ˈæn(t)əˌloʊp/, แอนทะโลพ) เป็นสัตว์เลี้ยงลูกด้วยนมจำพวกหนึ่ง มีหลายชนิด ในหลายสกุล ในอันดับสัตว์กีบคู่ ในวงศ์วัวและควาย (Bovidae)
โดยทั่วไปแล้วแอนทิโลปมีลักษณะคล้ายกับกวางซึ่งเป็นสัตว์กีบคู่เหมือนกันและอยู่ในวงศ์กวาง (Cervidae) และคำนิยามในพจนานุกรมก็มักจะระบุเช่นนั้นว่า แอนทิโลปเป็นสัตว์จำพวกเนื้อและกวางชนิดที่มีเขาเป็นเกลียว หรือบางทีก็แปลว่า ละมั่ง แต่ที่จริงแล้วแอนทิโลปมิใช่กวาง แม้จะมีรูปร่างภายนอกคล้ายคลึงกันก็ตาม แต่แอนทิโลปเป็นสัตว์ที่มีความใกล้เคียงกับวัวหรือควาย, แพะ หรือแกะ เนื่องจากจัดอยู่ในวงศ์เดียวกัน ซึ่งลักษณะสำคัญของสัตว์ในวงศ์นี้ คือ เขามีลักษณะโค้งเป็นเกลียว แต่ข้างในกลวง และมีถุงน้ำดี
แอนทิโลปกระจายพันธุ์ไปในแอฟริกาและยูเรเชีย แต่ไม่พบในประเทศไทย โดยสัตว์ที่อาจเรียกได้ว่าเป็นแอนทิโลปได้ในประเทศไทย ได้แก่ เลียงผา และกวางผา ซึ่งเป็นสัตว์ที่อยู่ตามภูเขาสูง พบเห็นตัวได้ยาก
คำว่า แอนทิโลป ปรากฏครั้งแรกในภาษาอังกฤษเมื่อปี ค.ศ. 1417 โดยได้รับมาจากภาษาฝรั่งเศสเก่า หรืออาจจะมาจากภาษากรีกคำว่า "anthos" ซึ่งหมายถึง "ดอกไม้" และ "ops" ที่หมายถึง "ตา" อาจหมายถึง "ตาสวย" หรือแปลได้ว่า "สัตว์ที่มีขนตาสวย" แต่ในระยะต่อมาในเชิงศัพทมูลวิทยาคำว่า  "talopus" และ "calopus" มาจากภาษาละตินในปี ค.ศ. 1607 ใช้เป็นครั้งแรกเพื่อเรียกสัตว์จำพวกกวาง
แอนทิโลปมีประมาณ 90 ชนิด ส่วนใหญ่อาศัยอยู่ในทวีปแอฟริกา มี 30 สกุล กระจายไปในวงศ์ย่อยต่าง ๆ เช่น  Alcelaphinae, Antilopinae, Hippotraginae, Reduncinae, Cephalophinae, Bovinae รวมถึงอิมพาลา บางครั้งก็ถูกเรียกว่าแอนทิโลปบ้างเหมือนกัน
โอลกา คูรีเลนโก

| Olga Kurylenko |
| --- | --- |
โอลกา คูรีเลนโก ลายเซ็นต์ โอลกา คูรีเลนโก
สารนิเทศภูมิหลัง
เกิด:  (1979-11-14) 14 พฤศจิกายน ค.ศ. 1979 (45 ปี) Olga Kostyantynivna Kurylenko เบียร์เดียนสค์ จังหวัดซาโปโรเจีย สหภาพโซเวียต
คู่สมรส: Cedric van Mol (2000–2004) Damian Gabrielle (2006–2007)
โอลกา คูรีเลนโก (ยูเครน: Ольга Костянтинівна Куриленко, Ol’ha Kostyantynivna Kurylenko, ˈɔlʲɦɑ kostʲɑnˈtɪnʲiwnɑ kurɪˈlɛnko; รัสเซีย: Ольга Константиновна Куриленко, อักษรโรมัน: Ol’ga Konstantinovna Kurilenko, สัทอักษรสากล: [ˈolʲgə kənstɐnˈtʲinəvna kʊrʲɪˈlʲenkə]; อังกฤษ: Olga Kostyantynivna Kurylenko) เป็นนางแบบ และนักแสดงหญิงชาวฝรั่งเศสเชื้อสายยูเครน มีชื่อเสียงจากการแสดงภาพยนตร์ที่ดัดแปลงมาจากวิดีโอเกมสองเรื่อง คือเรื่อง Hitman (ปี 2007) และ Max Payne (ปี 2008)  จากนั้นได้รับบทนำเป็นสาวบอนด์ในภาพยนตร์เจมส์ บอนด์ตอน Quantum of Solace (2008) คู่กับแดเนียล เครก  และบทนำใน Oblivion (2013) คู่กับทอม ครูซ
โอลกา คูรีเลนโกเกิดที่เมืองเบียร์เดียนสค์ ในจังหวัดซาโปโรเจีย สหภาพโซเวียต (ปัจจุบันอยู่ในประเทศยูเครน) เธอมีเชื้อสายยูเครน รัสเซีย และเบลารุส เริ่มอาชีพนางแบบตั้งแต่อายุ 13 ปี โดยย้ายไปเป็นนางแบบอาชีพในปารีส ประเทศฝรั่งเศสตั้งแต่อายุ 16 ปี โดยได้รับคัดเลือกให้ถ่ายภาพปกนิตยสารโวกและนิตยสารเอลล์ ตั้งแต่อายุ 18 ปี  โดยเริ่มจากภาพยนตร์ฝรั่งเศสเรื่อง L'Annulaire  และภาพยนตร์สั้นตอนหนึ่งในเรื่อง มหานครแห่งรัก "Quartier de la Madeleine" คู่กับเอไลจาห์ วูด
แหล่งข้อมูลอื่น

Olga Kurylenko ที่อินเทอร์เน็ตมูวีเดตาเบส
บอสตัน เซลติกส์

| --- | --- |
บอสตัน เซลติกส์ Boston Celtics

ก่อตั้ง: ค.ศ. 1946
สนามประจำทีม: ทีดีการ์เด้น
ประวัติ: บอสตัน เซลติกส์ (1946–ปัจจุบัน)
สีประจำทีม: เขียว, ขาว, ดำ, ทอง        
ชนะเลิศเอ็นบีเอ: 17 (1957, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1986, 2008)
ชนะเลิศคอนเฟอเรนซ์: 21 (1957, 1958, 1959, 1960, 1961, 1962, 1963, 1964, 1965, 1966, 1968, 1969, 1974, 1976, 1981, 1984, 1985, 1986, 1987, 2008, 2010)
ชนะเลิศดิวิชัน: 20 (1972, 1973, 1974, 1975, 1976, 1980, 1981, 1982, 1984, 1985, 1986, 1987, 1988, 1991, 1992, 2005, 2008, 2009, 2010, 2011)
เจ้าของทีม: Boston Basketball Partners L.L.C.
หัวหน้าโค้ช: ด็อก ริเวอส์
ตัวนำโชคประจำทีม: 
บอสตัน เซลติกส์เป็นทีมบาสเกตบอลในลีกเอ็นบีเอ ในเมืองบอสตัน รัฐแมสซาชูเซตส์ เล่นอยู่ในดิวิชั่นแอตแลนติกในคอนเฟอเรนส์ตะวันออก  บอสตัน เซลติกส์ เป็นทีมที่ได้แชมป์มากที่สุดคือ 17 สมัย ใช้สนามทีดีการ์เด้นเป็นสนามเหย้าร่วมกับทีมฮอกกี้น้ำแข็ง บอสตัน บรูนส์ ของลีกเอ็นเอชแอล ปัจจุบันบอสตันเซลติกส์เป็นเพียงหนึ่งในสองทีมที่ยังคงเล่นอยู่ในเมืองเดิมตั้งแต่ก่อตั้งทีม (อีกทีมคือ นิวยอร์ก นิกส์)
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
NBA Standings (2018-19 season)
| E A S T E R N | Atlantic | Raptors | Celtics | 76ers | Nets | Knicks |  |
| E A S T E R N | Central | Bucks | Pistons | Pacers | Bulls | Cavaliers |  |
| E A S T E R N | Southeast | Hornets | Heat | Hawks | Magic | Wizards |  |
| W E S T E R N | Northwest | Nuggets | Blazers | Jazz | Wolves | Thunder |  |
| W E S T E R N | Pacific | Warriors | Clippers | Kings | Lakers | Suns |  |
| W E S T E R N | Southwest | Pelicans | Grizzlies | Spurs | Mavericks | Rockets |  |
สุภาพบุรุษสุดที่เลิฟ

| สุภาพบุรุษสุดที่เลิฟ |
| --- | --- |

ประเภท: โรแมนติก แฟนตาซี คอมเมดี้
สร้างโดย: นาดาวบางกอก (ซีซั่น 1) ไลน์ ประเทศไทย (ซีซั่น 1) จีเอ็มเอ็มทีวี (ซีซั่น 2)
เขียนโดย: วรรณแวว หงษ์วิวัฒน์ แวววรรณ หงษ์วิวัฒน์ ภาคภูมิ วิบูลย์รณรงค์ ณัชชา กิตติมงคลชัย ธนพล เชาวน์วานิชย์ เกรียงไกร วชิรธรรมพร ทศพร เหรียญทอง ธนีดา หาญทวีวัฒนา
กำกับโดย: วรรณแวว หงษ์วิวัฒน์ แวววรรณ หงษ์วิวัฒน์
แสดงนำ: นิว ชัญญาภัค นุ่มประสพ ธีรดนย์ ศุภพันธุ์ภิญโญ กฤษณภูมิ พิบูลสงคราม พาริส อินทรโกมาลย์สุต ชลธร คงยิ่งยง ศิวกร อดุลสุทธิกุล ลภัส งามเชวง จักริน กังวานเกียรติชัย นรีกุล เกตุประภากร
บรรยายโดย: ปาณิสรา อารยะสกุล
ดนตรีแก่นเรื่องเปิด: Great Men Academy Intro
ดนตรีแก่นเรื่องปิด: ผู้โชคดี - ขับร้องโดย ไนน์บายนาย
ประเทศแหล่งกำเนิด: ไทย
ภาษาต้นฉบับ: ไทย
จำนวนตอน: 8 ตอน
การผลิต
ผู้อำนวยการสร้าง: นาดาวบางกอก
ความยาวตอน: 75 นาที / ตอน
ออกอากาศ
เครือข่าย: ไลน์ทีวี ช่องวัน (รีรันทางโทรทัศน์, ซีซั่น 1) จีเอ็มเอ็ม 25 (ซีซั่น 2)
ออกอากาศ: 6 กุมภาพันธ์ พ.ศ. 2562 – 5 กรกฎาคม พ.ศ. 2562
Great Men Academy สุภาพบุรุษสุดที่เลิฟ เป็นละครชุด ในโครงการพิเศษของแอปพลิเคชัน ไลน์ทีวี โดยบริษัท ไลน์ คอมพานี (ประเทศไทย) จำกัด ผลิตโดย นาดาวบางกอก สร้างเรื่องและเขียนบทโดย แวววรรณ และ วรรณแวว หงษ์วิวัฒน์ โดยเป็นเรื่องราวของสาวน้อยที่ได้รับพรพิเศษให้สามารถแปลงร่างเป็นผู้ชายเพื่อหารักแท้ของตัวเองได้ ออกอากาศให้ชมทุกวันพุธเวลา 20.00 น. ทางแอปพลิเคชัน ไลน์ทีวี เริ่มตอนแรก วันพุธที่ 6 กุมภาพันธ์ พ.ศ. 2562
โครงเรื่อง

เรื่องราวสุดเพี้ยนทั้งหมดนี้เริ่มต้นขึ้นจากความคลั่งไคล้ พี่เวียร์ (พาริส อินทรโกมาลย์สุต) ของ เลิฟ (ชัญญาภัค นุ่มประสพ) สาวน้อยผู้มีความคลั่งไคล้พี่เวียร์ ได้ไปทำร้ายร่างกายเพื่อนที่โรงเรียนบาดเจ็บจนถูกสั่งพักการเรียน 3 เดือน เลิฟไม่รู้จะทำอะไรนอกจากกิน นอน และคลั่งไคล้พี่เวียร์ไปวัน ๆ เธอจึงได้ออกไปเดินเล่นที่ส่วนป่าแถวโรงเรียน Great Men Academy และพบกับม้าตัวหนึ่งที่กำลังบาดเจ็บ ด้วยจิตใจที่อ่อนโยนเธอจึงเข้าไปช่วยม้าจนหายจากอาการบาดเจ็บ ม้าตัวนั้นเผยร่างกายที่แท้จริงให้เห็นเป็น "ยูนิคอร์น" สัตว์ในตำนานอันเลื่องลือของโรงเรียน Great Men Academy ยูนิคอร์นตัวนั้นได้มอบพรวิเศษข้อหนึ่งเป็นของตอบแทนน้ำใจที่เลิฟเข้ามาช่วยไว้ เลิฟจึงขอให้ตนได้พบกับรักที่แท้จริงของตัวเอง ยูนิคอร์นจึงมอบพรวิเศษให้ดั่งปรารถนา แต่สิ่งทิ่มอบให้กลับเป็นความสามารถในการแปลงร่างเป็น "ผู้ชาย!"
ไม่รู้ว่าจะเรียกว่า "พร" หรือ "คำสาป" ดี เพราะว่า เลิฟ (ธีรดนย์ ศุภพันธุ์ภิญโญ) ในตอนนี้เธอ.. เอ้ย เขา.. มีชนักติดหลังเข้าเสียแล้ว เลิฟสามารถเปลี่ยนร่างเป็นผู้ชายหรือผู้หญิงได้ดั่งใจปรารถนา เพียงแค่ชุบตัวลงในทะเลสาบที่ยูนิคอร์นพัดเธอตกลงไปเท่านั้น แต่ว่า... เมื่อใดที่เลิฟอยู่ในร่างผู้ชาย เลิฟจะต้องกลับเป็นร่างผู้หญิงก่อนเวลาเที่ยงคืนทุกวัน มิเช่นนั้นเลิฟจะติดอยู่ในร่างผู้ชายไปตลอดกาล ทางเดียวที่จะแก้มนต์บ้า ๆ นี้ เลิฟจะต้องหารักแท้ให้เจอเพื่อลบปานแดงรูปยูนิคอร์นออก ด้วยเวลาที่ถูกพักการเรียน 3 เดือน เลิฟจึงตัดสินใจใช้ร่างผู้ชายปลอมตัวเข้าเรียนที่โรงเรียน Great Men Academy เพื่อหาโอกาสตีสนิทและเข้าใกล้พี่เวียร์ให้ได้มากที่สุด
แต่ชีวิตที่โรงเรียน Great Men Academy ก็ไม่ได้ง่ายอย่างที่เลิฟคิด เพราะนอกจาก นิวเคลียร์ (ลภัส งามเชวง) และ เม่น (จักริน กังวานเกียรติชัย) เพื่อนซี้สองคนที่เลิฟเจอตั้งแต่วันแรกแล้ว อุปสรรค์สำคัญที่เลิฟต้องเจอทุกวันและเป็นไม้เบื่อไม้เมากันตลอดก็คือ กู๊ด (ศิวกร อดุลสุทธิกุล) พี่ชายแท้ ๆ ของเลิฟซึ่งบัดนี้เขาคือผู้คุมหอที่เลิฟ(ผู้ชาย)ต้องมาอาศัยอยู่ด้วย และไม่ใช่แค่นั้น หนทางที่เลิฟจะได้เข้าหาพี่เวียร์สุดที่รักก็ยากยิ่งกว่า เพราะมีตัวอุปสรรค์ที่จะเรียกว่าอะไรดี? น่ารำคาญ? หรือ บลา ๆๆ อย่าง แตงโม (กฤษณภูมิ พิบูลสงคราม) รุ่นพี่ปี 3 ที่ทั้งกวนและขี้เล่น และ ฌอน (ชลธร คงยิ่งยง) รุ่นพี่ปี 2 ที่โคตรจะเจ้าระเบียบแถมยังตั้งใจเข้าหาเวียร์เพื่อให้เวียร์คืนดีกับ โรส (นรีกุล เกตุประภากร) ที่เป็นทั้งแฟนเก่าของเวียร์และพี่สาวของฌอนอีกต่างหาก
ยิ่งเลิฟใช้เวลาในโรงเรียน Great Men Academy มากเท่าไหร่ ความลับของเธอก็ยิ่งเก็บไว้ยากขึ้นมากเท่านั้น โดยเฉพาะกับฌอนและกู๊ดที่จ้องจะจับผิดเลิฟอยู่ตลอด แถมนับวันเลิฟยิ่งเข้าหาพี่เวียร์จนพี่เวียร์ก็แอบหวั่น ๆ จนทำให้นิวเคลียร์และเม่นคิดไปไกลว่าเลิฟจะเป็นเกย์ไปอีก ในขณะเดียวกันความใกล้ชิดระหว่างแตงโมกับเลิฟก็ทำให้แตงโมก็แอบหวั่น ๆ กับเลิฟอยู่ไม่น้อย และปัญหาที่กวนใจเลิฟมากที่สุดคือไอ้เพื่อนสนิทอย่างเม่นกลับมาหลงรักเลิฟ(ตัวจริง)เสียนี่ แถมยังมาขอให้เลิฟ(ตัวปลอม)ช่วยจีบอีกต่างหาก สุดท้ายแล้วปัญหาสุดป่วนชวนบ้าของสาวน้อยคนนี้จะลงเอยอย่างไร เลิฟจะแก้ปัญหา และคำสาปนี้ได้หรือไม่ และรักแท้ของเลิฟกับพี่เวียร์จะเป็นจริงได้ไหม? โรงเรียน Great Men Academy แห่งนี้จะเปลี่ยนชีวิตเลิฟให้ปั่นป่วนชวนปวดหัวไปตลอดกาล
รายชื่อนักแสดงและการสร้าง

| ปี | พ> ศ. 2562 |
| --- | --- |
สถานีออกอากาศ: ไลน์ทีวี ,ช่องวัน
ผู้สร้าง: นาดาวบางกอก
ผู้กำกับการแสดง: วรรณแวว หงษ์วิวัฒน์   แวววรรณ หงษ์วิวัฒน์
นักแสดงหลัก
ตะวันวาด พงศ์วิไล (เลิฟ): นิว ชัญญาภัค นุ่มประสพ
ตะวันวาด พงศ์วิไล (เลิฟ): ธีรดนย์ ศุภพันธุ์ภิญโญ
ปกรณ์ จินตไพศาลี (แตงโม): กฤษณภูมิ พิบูลสงคราม
ศิวกร วิเศษพิริยะ (เวียร์): พาริส อินทรโกมาลย์สุต
มหาสมุทร พิสูจน์ไมตรี (ฌอน) / โรส: นรีกุล เกตุประภากร
มหาสมุทร พิสูจน์ไมตรี (ฌอน) / โรส: ชลธร คงยิ่งยง
พสุ วิสัยสมบูรณ์ (กู๊ด): ศิวกร อดุลสุทธิกุล
ณภัทร มหาศาล (นิวเคลียร์): ลภัส งามเชวง
อาทิตย์ รุจรังสี (เม่น): จักริน กังวานเกียรติชัย
ยู (เพื่อนเลิฟ): วรรณภา ภูมิจันดา
มี (เพื่อนเลิฟ): ผกามาศ ภูมิจันดา
นักแสดงรับเชิญ
พล วิเศษพิริยะ (พ่อของเวียร์): สมิทธิ์ อารยะสกุล
แม่ เลิฟ / กู๊ด: เพ็ญพักตร์ ศิริกุล
ครูเคท: อโณมา ศรัณย์ศิขริน
ครูทรงพล (โอ๋): นพพันธ์ บุญใหญ่
ครูช้าง: นิมิตร ลักษมีพงศ์
ส้ม: ณิชาภัทร ฉัตรชัยพลรัตน์
ฝน: อทิตยา เครก
ป้าพร / ผอ.วีนัส: วรัญญา หมุนแก้ว
เคน: ชยิน ประสงค์ความดี
แหล่งข้อมูลอื่น

Great Men Academy สุภาพบุรุษสุดที่เลิฟ ที่สยามโซน
เรื่องย่อ () : mgronline.com[ลิงก์เสีย]
เรื่องย่อละคร Great Men Academy สุภาพบุรุษสุดที่เลิฟ : drama.nangdee.com
เรื่องย่อ Great Men Academy สุภาพบุรุษสุดที่เลิฟ : drama.tlcthai.com[ลิงก์เสีย]
เกาะแวนคูเวอร์

| --- | --- |
ภาพถ่ายดาวเทียมปี 2003
เกาะแวนคูเวอร์
ภูมิศาสตร์
ที่ตั้ง: มหาสมุทรแปซิฟิกเหนือบนชายฝั่งทางใต้ของรัฐบริติชโคลัมเบีย
พิกัด: 49°36′N 125°30′W﻿ / ﻿49.6°N 125.5°W﻿ / 49.6; -125.5
พื้นที่: 32,100 ตารางกิโลเมตร (12,400 ตารางไมล์)
อันดับพื้นที่: 11 ของแคนาดา 43 ของโลก
ระดับสูงสุด: 2,195 ม. (7201 ฟุต)
จุดสูงสุด: Golden Hinde
การปกครอง
Canada
รัฐ: รัฐบริติชโคลัมเบีย
เมืองใหญ่สุด: Saanich (ประชากร 117,735, part of Greater Victoria, 397,237 คน)
ประชากรศาสตร์
เดมะนิม: Vancouver Islander
ประชากร: 864,864 (2021)
ความหนาแน่น: 27.64/กม.2 (71.59/ตารางไมล์)
เกาะแวนคูเวอร์ (อังกฤษ: Vancouver Island) เป็นเกาะทางตะวันออกเฉียงเหนือของมหาสมุทรแปซิฟิก เป็นส่วนหนึ่งของรัฐบริติชโคลัมเบีย ประเทศแคนาดา เกาะมีความยาว 456 กม. (283 ไมล์) ส่วนที่กว้างที่สุดกว้าง 100 กม. (62 ไมล์) และมีพื้นที่ทั้งหมด 32,100 กม.  เป็นส่วนแผ่นดิน 31,285 กม. เกาะแห่งนี้เป็นเกาะที่ใหญ่ที่สุดและมีประชากรมากที่สุดตามแนวชายฝั่งตะวันตกของทวีปอเมริกา
ประชากรของเกาะแวนคูเวอร์อยู่ที่ 864,864 คนในปี 2021 เกือบครึ่งหนึ่งของประชากร (~400,000 คน) อาศัยอยู่ในเขตมหานครเกรเทอร์วิกตอเรีย บนปลายสุดของเกาะ ซึ่งรวมถึงเมืองวิกตอเรีย ซึ่งเป็นเมืองหลวงของรัฐบริติชโคลัมเบีย
ถนนราชวิถี (กรุงเทพมหานคร)

ถนนราชวิถี บริเวณด้านหน้าพระราชวังพญาไท เขตราชเทวี
ถนนราชวิถี (อักษรโรมัน: Thanon Ratchawithi) เป็นถนนสายหนึ่งในกรุงเทพมหานคร เริ่มต้นจากทางแยกสามเหลี่ยมดินแดง (จุดบรรจบกับถนนราชปรารภกับถนนดินแดง) ในพื้นที่แขวงถนนพญาไท เขตราชเทวี ไปทางทิศตะวันตกเฉียงเหนือ ตัดกับถนนพญาไทและถนนพหลโยธินที่อนุสาวรีย์ชัยสมรภูมิ เข้าสู่แขวงทุ่งพญาไท ตัดกับถนนพระรามที่ 6 (ทางแยกตึกชัย) ตัดกับถนนกำแพงเพชร 5 และทางรถไฟสายเหนือ เข้าสู่ท้องที่แขวงสวนจิตรลดา เขตดุสิต ตัดกับถนนสวรรคโลก (ทางแยกอุภัยเจษฎุทิศ) และถนนพระรามที่ 5 (ทางแยกราชวิถี) เข้าสู่ท้องที่แขวงดุสิต จากนั้นตัดกับถนนอู่ทองใน (ทางแยกอู่ทองใน) ถนนนครราชสีมา (ทางแยกการเรือน) และถนนสามเสน (ทางแยกซังฮี้) เข้าสู่ท้องที่แขวงวชิรพยาบาล จากนั้นปรับเป็นทางเดียว เปิดให้รถวิ่งได้เฉพาะขาออกเมือง ก่อนปรับเป็นทางคู่อีกครั้งหลังตัดกับถนนขาว จากนั้นข้ามแม่น้ำเจ้าพระยาที่สะพานกรุงธนเข้าสู่เขตบางพลัด โดยเป็นเส้นแบ่งเขตการปกครองระหว่างแขวงบางพลัดกับแขวงบางยี่ขันไปจนถึงถนนจรัญสนิทวงศ์ (ทางแยกบางพลัด) โดยมีถนนที่ตรงต่อเนื่องไปคือถนนสิรินธร
ถนนราชวิถีเดิมชื่อ ถนนซางฮี้ สร้างขึ้นในรัชสมัยพระบาทสมเด็จพระจุลจอมเกล้าเจ้าอยู่หัว เมื่อโปรดเกล้าฯ ให้สร้างพระราชวังดุสิตบริเวณพื้นที่ระหว่างคลองผดุงกรุงเกษมและคลองสามเสน โปรดเกล้าฯ ให้ตัดถนนรอบพระราชวังดุสิต 3 สาย คือ ถนนลก (ปัจจุบันคือถนนพระรามที่ 5) ถนนดวงตะวัน (ปัจจุบันคือถนนศรีอยุธยา) และถนนซางฮี้ หรือเรียกอีกอย่างหนึ่งว่าซังฮี้ (ปัจจุบันคือถนนราชวิถี)
นามถนนทั้ง 3 สายนี้ พระราชทานตามชื่อเครื่องกิมตึ๋งคือภาพเครื่องลายครามจีน "ซางฮี้" (อักษรจีน: 雙喜) ในภาษาจีนสำเนียงแต้จิ๋ว แปลว่า มงคลคู่ หมายความว่า สุข สนุก สบาย อักษรซางฮี้ใช้เป็นเครื่องหมายในงานมงคล เช่น งานแต่งงาน และใช้เป็นลวดลายประดับสิ่งของเครื่องใช้ต่าง ๆ เพื่อความเป็นสิริมงคล ต่อมาในวันที่ 16 กุมภาพันธ์ พ.ศ. 2460 รัชสมัยพระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้เปลี่ยนชื่อถนนซางฮี้เป็น "ถนนราชวิถี"
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
 ถนนราชวิถี  (แยกสามเหลี่ยมดินแดง-แยกบางพลัด)
| กรุงเทพมหานคร | 0+000 | แยกสามเหลี่ยมดินแดง | เชื่อมต่อจาก:  ถนนดินแดง | เชื่อมต่อจาก:  ถนนดินแดง |  |
| กรุงเทพมหานคร | 0+000 | แยกสามเหลี่ยมดินแดง |  ถนนราชปรารภ ไปประตูน้ำ                 |  ซอยราชวิถี 2 ไปกองพลทหารม้าที่ 2 รักษาพระองค์ |  |
| กรุงเทพมหานคร | 0+546 | อนุสาวรีย์ชัยสมรภูมิ |  ถนนพญาไท ไปราชเทวี  |  ถนนพหลโยธิน ไปสะพานควาย |  |
| กรุงเทพมหานคร |  | แยกตึกชัย |  ถนนพระรามที่ 6 ไปศรีอยุธยา  |  ถนนพระรามที่ 6 ไปประดิพัทธ์ |  |
| กรุงเทพมหานคร |  | − |  ถนนกำแพงเพชร 5 ไปแยกเสาวนี  |  ถนนกำแพงเพชร 5 ไปแยกสามเสน |  |
| กรุงเทพมหานคร |  |  | ตรงไป: ข้ามทางรถไฟสายเหนือ,ทางรถไฟสายตะวันออกเฉียงเหนือ,ทางรถไฟสายใต้ | ตรงไป: ข้ามทางรถไฟสายเหนือ,ทางรถไฟสายตะวันออกเฉียงเหนือ,ทางรถไฟสายใต้ |  |
| กรุงเทพมหานคร |  | สะพานอุภัยเจษฎุทิศ | สะพานอุภัยเจษฎุทิศ | สะพานอุภัยเจษฎุทิศ | สะพานอุภัยเจษฎุทิศ |
| กรุงเทพมหานคร |  | แยกอุภัยเจษฎุทิศ |  ถนนสวรรคโลก ไปแยกเสาวนี  |  ถนนสวรรคโลก ไปแยกสามเสน |  |
| กรุงเทพมหานคร |  | แยกราชวิถี |  ถนนพระรามที่ 5 ไปวัดเบญจมบพิตรฯ  |  ถนนพระรามที่ 5 ไปราชวัตร |  |
| กรุงเทพมหานคร |  | แยกอู่ทองใน |  ถนนอู่ทอง(ใน) ไปลานพระบรมรูปทรงม้า  | ไม่มี |  |
| กรุงเทพมหานคร |  | − | ไม่มี  |  ถนนพิชัย ไปแยกขัตติยานี |  |
| กรุงเทพมหานคร |  | แยกการเรือน |  ถนนนครราชสีมา ไปแยกอู่ทองนอก  |  ถนนนครราชสีมา ไปแยกร่วมจิตต์ |  |
| กรุงเทพมหานคร |  | แยกซังฮี้ |  ถนนสามเสน ไปเทเวศร์  |  ถนนสามเสน ไปวชิรพยาบาล |  |
| กรุงเทพมหานคร |  | สะพานกรุงธนบุรี ข้ามแม่น้ำเจ้าพระยา | สะพานกรุงธนบุรี ข้ามแม่น้ำเจ้าพระยา | สะพานกรุงธนบุรี ข้ามแม่น้ำเจ้าพระยา | สะพานกรุงธนบุรี ข้ามแม่น้ำเจ้าพระยา |
| กรุงเทพมหานคร |  | แยกบางพลัด |  ถนนจรัญสนิทวงศ์ ไปปิ่นเกล้า  |  ถนนจรัญสนิทวงศ์ ไปสะพานพระราม 7 |  |
| กรุงเทพมหานคร |  | แยกบางพลัด | ตรงไป:   ถนนสิรินธร ไป   ถนนบรมราชชนนี | ตรงไป:   ถนนสิรินธร ไป   ถนนบรมราชชนนี |  |
      สะพาน              กำลังก่อสร้างหรือโครงการในอนาคต
สถานที่สำคัญบนเส้นทาง

| --- | --- |
 สวนสันติภาพ  อนุสาวรีย์ชัยสมรภูมิ  โรงพยาบาลราชวิถี  สถาบันสุขภาพเด็กแห่งชาติมหาราชินี  โรงพยาบาลพระมงกุฎเกล้า  พระราชวังพญาไท  วิทยาลัยพยาบาลกองทัพบก  วิทยาลัยแพทยศาสตร์พระมงกุฎเกล้า  โรงเรียนสอนคนตาบอดกรุงเทพ:  กรมกิจการสตรีและสถาบันครอบครัว  โรงพยาบาลรามาธิบดี  พระตำหนักจิตรลดารโหฐาน  โรงเรียนวชิราวุธวิทยาลัย  พระราชวังดุสิต  มหาวิทยาลัยสวนดุสิต  มหาวิทยาลัยราชภัฏสวนสุนันทา  โรงเรียนเขมะสิริอนุสสรณ์
สถานที่สำคัญบนเส้นทาง > แนวเส้นทางรถไฟฟ้า

รถไฟฟ้าบีทีเอส สายสุขุมวิท แนวเส้นทางผ่านบริเวณอนุสาวรีย์ชัยสมรภูมิ
รถไฟฟ้ามหานคร สายสีส้ม แนวเส้นทางผ่านบริเวณทางแยกสามเหลี่ยมดินแดง
รถไฟฟ้าชานเมือง สายสีแดงอ่อน, สายสีแดงเข้ม, แอร์พอร์ต เรล ลิงก์ แนวเส้นทางผ่านบริเวณทางแยกอุภัยเจษฎุทิศ
รถไฟฟ้ามหานคร สายสีน้ำเงิน แนวเส้นทางผ่านบริเวณทางแยกบางพลัด